CELEX: C2005/182/19
Language: da
Date: 2005-07-23 00:00:00
Title: Domstolens dom (Anden Afdeling) af 12. maj 2005 i sag C-415/03, Kommissionen for De Europæiske Fællesskaber mod Den Hellenske Republik (Statsstøtte — forpligtelse til tilbagesøgning — absolut umulighed — foreligger ikke)

23.7.2005   
            
            
               DA
            
            
               Den Europæiske Unions Tidende
            
            
               C 182/10
            
         
      DOMSTOLENS DOM
   
   (Anden Afdeling)
   af 12. maj 2005
   i sag C-415/03, Kommissionen for De Europæiske Fællesskaber mod Den Hellenske Republik (1)
   
   (Statsstøtte - forpligtelse til tilbagesøgning - absolut umulighed - foreligger ikke)
   (2005/C 182/19)
   Processprog: græsk
   I sag C-415/03, angående et traktatbrudssøgsmål i henhold til artikel 88, stk. 2, EF, anlagt den 25. september 2003, Kommissionen for De Europæiske Fællesskaber (befuldmægtigede: D. Triantafyllou og J. Buendía Sierra) mod Den Hellenske Republik (befuldmægtigede: A. Samoni-Rantou, P. Mylonopoulos, F. Spathopoulos og P. Anestis) har Domstolen (Anden Afdeling), sammensat af afdelingsformanden, C.W.A. Timmermans, og dommerne R. Silva de Lapuerta (refererende dommer), R. Schintgen, G. Arestis og J. Klučka; generaladvokat: L.A. Geelhoed; justitssekretær: ekspeditionssekretær M. Ferreira, den 12. maj 2005 afsagt dom, hvis konklusion lyder således:
   
               1)
            
            
               Den Hellenske Republik har tilsidesat sine forpligtelser i henhold til artikel 3 i Kommissionens beslutning 2003/372/EF af 11. december 2002 om støtte fra den græske stat til Olympic Airways, idet den ikke inden for den fastsatte frist har truffet alle de nødvendige foranstaltninger for at tilbagesøge det støttebeløb, som blev fundet retsstridigt og uforeneligt med fællesmarkedet — bortset fra bidragene til den nationale socialsikringsinstitution — i henhold til beslutningens artikel 3.
            
         
               2)
            
            
               Den Hellenske Republik betaler sagens omkostninger.
            
         
      (1)  EUT C 289 af 29.11.2003.